Jeannot Bewing

De Jeannot Bewing, gebuer den 28. Mäerz 1931 zu Esch-Uelzecht, a gestuerwen de 4. Juni 2005, war e lëtzebuergesche Sculpteur.


 Säi Liewen 
Als Jong vum Schmelzaarbechter Léon Bewing an der Anne Grünewald gouf de Jeannot Bewing den 28. Mäerz 1931 zu Esch-Uelzecht gebuer.

Hie war selwer och e Schmelzaarbechter. 1968 krut hien éischt Kontakter mat der Konscht an huet zu Konsdref mat anere jonke Kënschtler an eneger Scheier ausgestallt. An deem Joer huet hien och zu Paräis um Salon de la jeune sculpture ausgestallt.PBS: "Frag' mich nicht, wie ich es mache", d'Letzeburger Land, 1. Juni 1990. 1975 hat hien eng Kënschtlerresidenz an der Cité internationale des arts zu Paräis. 1986 huet hien um Internationalen Bildhauer-Symposium zu Merzig (D) deelgeholl.

Hie war Member vum Cercle artistique de Luxembourg an huet um Enn vun den 1980er Joren op deem sengem Salon ausgestallt. Och an der Escher Konschtgalerie (tëscht 1972 an 1998), der Galerie La Cité an der Stad (tëscht 1977 an 1999) an an der Villa Vauban (1984) hat hien Ausstellungen.

Nodeem hie mat 57 an d'Pensioun gaange war, konnt hie sech ganz sengem kënschtleresche Schafen higinn.

Fir säi Wierk gouf e mam Prix de Raville (1991) an dem Prix Grand-Duc Adolphe (1997) ausgezeechent..

An der Nuecht vum 3. op de 4. Juni 2005 ass de Jeannot Bewing onerwaart am Alter vu 74 Joer a sengem Haus zu Esch-Uelzecht gestuerwen.

De Roger Manderscheid huet säi Roman kasch. e genie verschwënnt an der landschaft dem Jeannot Bewing dediéiert.

Famill
Hien huet sech 1954 mat der Mim Biltgen bestuet. 1955 koum hiert eenzegt Meedchen d'Eliane op d'Welt. 2004 ass d'Mim gestuerwen..

 Säi Wierk 
De Jeannot Bewing huet haaptsächlech Skulpturen aus eisenen a stolene Schrottdeeler gemaach. Hien huet awer och verschidde Sklupturen am Holz an am Stee realiséiert. Donieft huet hien och gezeechent a gemoolt.


 Monumentalrealisatiounen 
 1986 Wunsch-Stein, eng Skulptur aus Sandsteen, Skulpturesymposium "Steine an der Grenze" zu Merzig
 1989 YBGA, eng Skulptur beim Lycée Technique de Bonnevoie am Quartier Bouneweg-Süd an der Stad Lëtzebuerg
 1993 Dot, eng Skulptur bei der Université du Luxembourg um Lampertsbierg an der Stad Lëtzebuerg
 1995 Mim oder Kopf, eng Skulptur beim Bâtiment Jean Monnet um Kierchbierg an der Stad Lëtzebuerg
 2003 Skulptur am Giratoire zu Keel
 2005 Skulptur am Park Émile Mayrisch zu Diddeleng

 Ëffentlech Kollektiounen 
 Spuerkeess, Lëtzebuerg
 Banque générale, Esch-Uelzecht
 Nationalbibliothéik, Lëtzebuerg
 Cour de Justice, Lëtzebuerg
 Groussherzoglechen Haff, Lëtzebuerg
 Rout Kräiz, Esch-Uelzecht
 Minerais SA, Lëtzebuerg
 Kulturministère, Lëtzebuerg
 Ausseministère, Lëtzebuerg
 Nationale Geschichts- a Konschtmusée, Lëtzebuerg
 Republik China, Lëtzebuerg
 Stad Esch-Uelzecht

 Perséinlech Ausstellungenn 
 1970 Galerie Horn, Lëtzebuerg
 1971 Galerie 66, Hofheim/Taunus
 1972 Galerie d'Art Municipale, Esch-Uelzecht
 1977 Galerie La Cité, Lëtzebuerg, Galerie Paul Brück, Lëtzebuerg
 1979 Galerie Im Zwinger, St. Wendel, Galerie La Cité, Lëtzebuerg
 1981 Galerie 66, Hofheim/Taunus
 1982 Galerie Numaga, Auvernier, Galerie La Cité, Lëtzebuerg
 1983 Maison de la Culture, Namur
 1984 Galerie La Cité, Lëtzebuerg
 1985 Galerie Numaga, Auvernier, Galerie N.R.A., Paräis
 1987 Galerie La Cité, Lëtzebuerg
 1988 Saarländisches Künstlerhaus, Saarbrécken
 1989 Galerie La Cité, Lëtzebuerg, Del Bella Galeria, Toronto
 1991 Galerie d'Art Municipale, Esch-Uelzecht
 1992 Galerie La Cité, Lëtzebuerg
 1993 Galerie Athena, Courtrai
 1994 Bibliothèque du Centre Universitaire, Lëtzebuerg, Galerie Schlassgoart, Esch-Uelzecht
 1996 Galerie Athena, Courtrai
 1998 Galerie d'Art Municipale, Esch-Uelzecht
 1999 Galerie Athena, Courtrai, Galerie La Cité, Lëtzebuerg

 Kollektiv Ausstellungen 
Auvernier, Bachte-Maria-Leern/Deinze, Brest, Bréissel, Köln, Consdorf, Courtrai, Dublin, Esch-Uelzecht, Florenz, Frankfurt, Gütersloh, Hofheim/Taunus, Höhr-Grenzhausen, Japan, Madrid, Metz, Namur, Paräis, Saarbrécken, Sevilla, Sonderborg, St. Wendel, Toronto

 Gielercher 
 1989: Laureat vum Concours Konscht an der Stad Esch-Uelzecht
 1991: Prix de Raville
 1997: Prix Grand-Duc Adolphe

 Literatur 
 Nathalie Becker, 2015. Hommage à Jeannot Bewing. L'avatar de Vulcain. Die Warte 17|2474 vum 4. Juni 2015, S. 11.
 Revue, 11.10.1969 a 25.3.1972
 Jeannot Bewing. Préface Felix Molitor, photos Guy Wolff. Éditions Saint Paul 2005, ISBN 2-8763-563-2.
 Marc Theis, Elisabeth Vermast: Artistes luxembourgeois d'aujourd'hui, Edition Marc Theis, Lëtzebuerg / Hannover, 1995, S. 68 - S. 69

 Kuckt och 
 Lëscht vu lëtzebuergesche Konschtschafenden

 Um Spaweck 

 De Jeannot Bewing op der Websäit vu mediArt
 „Frag' mich nicht, wie ich es mache", Jeannot Bewing am Lëtzebuerger Land vum  1. Juni 1990 - Säit 17

Kategorie:Lëtzebuergesch Sculpteuren
Kategorie:Gebuer 1931
Kategorie:Gestuerwen 2005
Kategorie:Prix Grand-Duc Adolphe
Kategorie:Membere vum Cercle artistique de Luxembourg